
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00564/2014-04
24.10.2014. године

Београд
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 24.10.2014. године, донела је

О Д Л У К У

о акредитацији студијског програма


Утврђује се да Универзитет у Београду - Факултет ветеринарске медицине, са седиштем у Београду, у ул. Булевар ослобођења 18,  DOCVARIABLE ConvertString(Sediste,1,5) \* MERGEFORMAT ПИБ 100266509,  DOCVARIABLE PIB \* MERGEFORMAT Матични број 07002009, испуњава прописане стандарде за акредитацију студијског програма Специјалистичке академске студије - ветеринарскA медицинA у оквиру образовно-научног поља медицинских наука и области Ветринарских наука и то за 40 (четрдесет) студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа Универзитет у Београду - Факултет ветеринарске медицине, са седиштем у Београду, у ул. Булевар ослобођења 18, је дана 28.03.2014. године поднела захтев за акредитацију студијског програма Специјалистичке академске студије - ветеринарскA медицинA, у оквиру образовно-научног поља медицинских наука и области ветеринарских наука, под бројем 612-00-00564/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У Београду - Факултет ветеринарске медицине и предлог одлуке, достављени су Комисији за акредитацију и проверу квалитета.

Анализом документације која је достављена Комисији за акредитацију и проверу квалитета утврђено је да Установа делимично задовољава стандарде квалитета за пријављени студијски програм, јер постоје недостаци у табелама за Стандард 4, Стандард 5 и Стандард 9, као и да нису приложене важеће одлуке о усвајању студијског програма на стручним телима Факултета и Сената Универзитета у Београду, па је Комисија за акредитацију и проверу квалитета на седници одржаноj 26.09.2014. године, упутила установи Акт упозорења, под бројем 612-00-00564/2014-04, у коме су наведени недостаци које треба отклонити.

Установа Универзитет у Београду - Факултет ветеринарске медицине, са седиштем у Београду, у ул. Булевар ослобођења 18, је доставила Комисији за акредитацију и проверу квалитета Одговор на Акт упозорења по бројем и исправљену документацију за студијски програм Специјалистичке академске студије - ветеринарскA медицинA.
Студијски програм Специјалистичке академске студије - ветеринарскA медицинA припада Образовно-научном пољу медицинских наука и области Ветеринарских наука и у складу је са законом и листом области коју је утврдио Национални савет. Предложено звање Специјалиста доктор ветеринарске медицине у складу је са Листом звања НСВО. Дужина студија од једне године (2 семестра) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60. Планирани број студената који ће се уписати на овај студијски програм је 40.
Установа је приложила одлуку о усвајању студијског програма коју је донело Наставно-научног већа Факултета ветеринарске медицине дана 26.03.2014. године и Сенат Универзитета у Београду дана 15.10.2014. године.
Основни квантитативни подаци о програму су:

1. Назив дипломе: специјалиста доктор ветеринарске медицине 
2. Да ли је у складу са листом НСВО: да
3. Број наставника на студијском програму= 70
      Број наставника са пуним радним временом=  69

            Број наставника са непуним радним временом=  1



Број наставника ангажованих по уговору=  0

4. Број сарадника на студијском програму= 7
5. Број сарадника са пуним радним временом=  7
Број сарадника са непуним радним временом=  0

Број сарадника ангажованих по уговору=  0

6. Трајање програма =   2 семестра ( 1 година)
7. Број ЕСПБ бодова =  60
8. Број студената који се уписује на прву годину= 40
9. Укупан број студената на свим годинама=  40
10. Просечан број часова активне наставе недељно по години= I-(16+12)/2=14, 
11. Просечан број часова предавања недељно по години= I-(12+8)/2=10, 

12. Проценти предмета по категоријама - АО=8.43, ТМ=27.71, НС=4.82, СA=59.04.

13. Проценат изборности на програму =  76.67% 
14. Просечно оптерећење наставника на програму= 0,23 (0,24)
15. Просечно оптерећење сарадника на програму= 0,11 (0,25)
16. Проценат наставе коју држе наставници са пуним радним временом =  99.03%
17. Број библиотечких јединица релевантних за студијски програм =  664.

Структура студијског програма одговара захтевима стандарда у погледу дужине трајања, броја ЕСПБ, назива, циљева, исхода учења и начина извођења. У првом семестру студијски програм има 3 обавезна предмета (који носе 14 ЕСПБ) и блок са понуђена 4 изборна предмета (сваки има по 8 ЕСПБ) од који студент бира 2 (16 ЕСПБ). У другом семестру студенту је понуђено 12 изборних предмета (сваки има 10 ЕСПБ), од којих студент у зависности од својих интересовања бира 2 (укупно 20 ЕСПБ). Након положених испита студент бира, израђује и брани дипломски рад који носи 10 ЕСПБ.
Сврха овог студијског програма је  јасно  формулисана и у складу је са основним задацима и циљевима установе Универзитета у Београду - Факултета ветеринарске медицине. 
Основни циљ студијског програма је школовање уско специјализованих доктора ветеринаске медицине, а конкретни циљеви се разликују у зависности од области коју студенти одаберу у току савладавања изборних предмета.

Студијски програм обезбеђује стицање компетенција за препознатљиву и јасну професију и занимање специјалисте доктора ветеринарске медицине. Компетенција свршених студената првог дана након дипломирања у потпуности задовољавају стандарде професије којом ће се бавити и могу се поделити на 3 дела: општа знања, теоријски заснована знања и предметно специфична знања. Сва три дела компетенције свршених студената у потпуности су дефинисане, побројане и организацијом наставе у потпуности ух студенти савлађују. Достављен је Прилог 4.1 - диплома и додатак дипломи, на српском језику, који је типски и садржи све значајне податке о предметима, броју ЕСПБ и компетенцији студената.
Студијски програм траје два семестра. Први семестар (Прилог 5.2) који траје 15 недеља обухвата 3 обавезна предмета (16 ЕСПБ): Методологија истраживачког рада (2 часа предавања недељно) - 3 ЕСПБ; Стандарди добре ветеринарске праксе  (4 часа предавања и 2 часа вежби , недељно)  - 8 ЕСПБ; Менаџмент у ветеринарству (2 часа предавања недељно) - 3 ЕСПБ. У првом семестру студијски програм има и 4 изборна предмета, од којих студент бира 2. Сваки од ових изборних предмета има исти фонд часова (2 часа предавања, 1 час вежби и 2 часа СИР) и има 8 ЕСПБ.  У другом семестру студенту је понуђено 12 изборних предмета, сви имају исти фонд часова недељно (4 часа предавања, 2 часа вежби и 4 часа СИР), и имају по 10 ЕСПБ. Студент избором два предмета стиче 20 ЕСПБ. Специјалистички рад који стздент ради на изабрану тему и јавно брани, доноси му 10 ЕСПБ. На овај начин студент укупно остварује 60 ЕСПБ. 

У Књизи предмета (Прилог 5.2) дати су релевантни подаци за сваки предмет: вид предмета, наставници и сарадници (уколико их има) који су ангажовани, фонд часова, тематске јединице које се изучавају, препоручена литература, видови обављања наставе и начин провере знања и оцењивања.
На основу описа стандарда и прилога уз њега уочава се да је студијски програм целовит и свеобухватан и да нуди најновија научна и стручна сазнања. Студијски програм је формално и структурно усклађен са утврђеним предметно специфичним стандардима за акредитацију. Студијски програм је усаглашен са интегрисаним основним академским и дипломским студијама и докторским студијама у високошколској установи.

Студијски програм специјалистичких академских студија из ветеринарске медицине је конципиран тако да задовољи националне стандарде дефинисане од стране Националног савета за високо образовање и међународне стандарде дефинисане од стране Европске асоцијације ветеринарских факултета EAEVE (European Association of Establishments for Veterinary Education). Прилози 6.1,2,3 доступни су преко интернета и доказују усклађеност програма који се акредитује са акредитованим програмима из иностранства. С обзиром на то да у Европи постоје велике разлике у концепту специјалистичких студија Факултет се одлучио да прихвати искуства европских ветеринарских факултета акредитованих од стране EAEVE са којима је сарађује у оквиру ТЕМПУС пројекта под називом: Serbia-Striving Towards Excellance in Veterinary Education (EDUVET). Специјалистичке студије на Факултету су усклађене са потребама свих субјеката ветеринарске струке у Републици Србији. Поред тога, у овом програму тежи се испуњењу услова и учлањењу у European Board of Veterinary Specialisation (EBVS) као систему који се састоји тренутно од 23 међуфакултетска специјалистичка ветеринарска колеџа, од којих су 12  акредитовани, а 11 се налази у процесу акредитације.
На студијски програм планиран је упис 40 студената. На основу података у одговарајућим прилозима, табелама и Извештају о параметрима студијског програма, број студената који се уписује на студијски програм у складу је са расположивим просторним, као и кадровским могућностима високошколске установе. У прву годину студија може да се упише лице које има завршене интегрисане основне академске и дипломске студије ветеринарске медицине и најмање 300 ЕСПБ. Страни држављани се уписују на студијски програм под истим условима као и држављани Републике Србије, уз претходно признавање дипломе основних студија и потврде о знању српског језика.

 Студенти полагањем испита стичу одређени број ЕСПБ бодова, зависно од оптерећења студената. За сваки предмет у Књизи предмета, обавезни и изборни, наведен је начин стицања и број поена у оквиру предиспитних активности, као и број поена који носи завршни испит.
У Установи је ангажовано укупно 102 наставника (44 редовна професора, 20 ванредних професора и 35 доцената, 1 виши предавач и 2 предавача), од тога је 97 наставника запослено је са пуним радним временом у Установи и 5 наставника са непуним радним временом. Просечно оптерећење наставника у Установи је 6,19 часова недељно, а наставници запослени са пуним радним временом држе 97,15% наставе. У Установи је такође ангажовано и 33 сарадника (28 асистената и 5 сарадника), сви запослени са пуним радним временом. Просечно оптерећење сарадника у Установи је 9,09 часова недељно.

У реализацији овог студијског програма ангажовано је 70 наставника (30 редовних професора, 14 ванредних професора и 26 доцената) (Табела 9.2) и 7 сарадника. Просечно оптерећење наставника је 0,49 часова недељно. Од укупног броја наставника ангажованих на студијском програму (70), 69 наставника запослено је у Установи са 100% радног времена, а само један наставник ангажован је са 30%.  Просечно оптерећење сарадника је 0,20 часова недељно. Наставници и сарадници запослени са пуним радним временом у Установи држе 99.03% наставе.

Своје активности Факултет обавља на примарној локацији у оквиру комплекса зграда на заједничкој адреси у Булевару ослобођења 18, у Београду. Укупна површина расположивог простора износи 9206 m2, а за извођење наставе на докторским студијама обезбеђен је простор површине 4119 м2. Факултет располаже већим бројем савремених и солидно опремљених лабораторија, уређеним слушаоницама за праћење предавања, библиотеком снабдевеном књигама, уџбеницима, зборницима, приручницима и научним часописима и адекватном рачунарском лабораторијом. Расположиви простор и опрема задовољавају стандарде за извођење наставе и на овом студијском програму. Установа је доставила списак од 664 библиотечке јединице релевантне за предложени специјалистички студијски програм из ветеринарске медицине.
Факултет је усвојио Стратегију обезбеђења квалитета у свим процесима рада Факултета, са посебним нагласком на квалитет наставног процеса и услова студирања. Факултет је донео Јавни акт о политици обезбеђења квалитета факултета и Правилник о обезбеђењу квалитета факултета, којима се дефинишу сви релевантни елементи система обезбеђења квалитета факултета, укључујући ту и састав и делокруг рада Комисије за контролу квалитета, као и спровођење поступка самовредновања и оцењивања квалитета. Комисија за обезбеђење и унапређење квалитета која има 18 чланова: 11 наставника, три представника ненаставног особља и четири студента, што је задовољавајући однос.

Стратешко планирање установе и ресурси који су неопходни за постизање  циљева, мере за обезбеђење, контролу и унапређење  квалитета, субјекти обезбеђења квалитета и области обезбеђивања квалитета су на задовољавајућем нивоу, као и опредељење факултета  за изградњу организационе културе квалитета. 
Комисија за акредитацију и проверу квалитета, утврдила је да високошколска установа Високошколскa установа Универзитет у Београду - Факултет ветеринарске медицине, са седиштем у Београду, у ул. Булевар ослобођења 18, за студијски програм Специјалистичке академске студије - ветеринарскA медицинA, у оквиру образовно-научног поља медицинских наука и области ветеринарских наука, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма

Универзитет у Београду - Факултет ветеринарске медицине, са седиштем у Београду, у ул. Булевар ослобођења 18,  DOCVARIABLE ConvertString(Sediste,1,5) \* MERGEFORMAT ПИБ 100266509,  DOCVARIABLE PIB \* MERGEFORMAT Матични број 07002009, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Специјалистичке академске студије - ветеринарскA медицинA, у оквиру образовно-научног поља медицинских наука и области ветеринарских наука, и то за 40  (четрдесет) студената у седишту.


Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).
	Број: 612-00-00564/2014-04
Београд, 24.10.2014. године

